Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 515

3. pedagógiai alapismeretek tételrészből épülnek fel. A vállalkozási és a pedagógiai alapismeretek vizsgakövetelménye és -kérdései valamennyi szakmában azonosak. A szóbeli vizsgarész értékelése: a Mestervizsga Bizottság minden tagja külön-külön értékeli a négy szóbeli feleletet. A jelölt a feleletre akkor kap megfelelt minősítést, ha a bizottság tagjainak legalább a fele megfelelt minősítést ad. Vitás esetekben az elnök dönt. IV/4. A mestervizsga minősítése Pékmester minősítést az a vizsgázó kaphat, aki a gyakorlat, az írásbeli és a szóbeli vizsga területén egyaránt megfelelt minősítést kapott. A vizsga eredménytelen, amennyiben a vizsga bármely részterületére a vizsgázó „nem felelt meg” minősítést kapott. A nem teljesített részből a vizsgázó javítóvizsgát tehet a legközelebb megszervezésre kerülő mestervizsga alkalmával. Amennyiben gyakorlatból „nem felelt meg” minősítést kapott, úgy a teljes vizsgát meg kell ismételni, de erre leghamarabb fél év múlva kerülhet sor. A sikeres mestervizsga alapján a vizsgázó bizonyítványt kap. A díszoklevelet ünnepélyes keretek között kell átadni. IV/5. A mestervizsga egyes részei alóli felmentés lehetősége és feltételei A gyakorlati vizsga alól felmentés nem adható. A jelölt felmentést kaphat a szakmai írásbeli és a szóbeli vizsga alól, a higiéniai, a munkavédelmi, a pedagógiai és a vállalkozási ismeretek tárgyakból, amennyiben megfelelő szakirányú végzettséggel rendelkezik és az arról szóló bizonyítványt bemutatja, illetve — jelentkezésével egyidőben — másolatban mellékeli. V. Felkészülést segítő és ajánlott szakirodalom Dr. Gasztonyi Kálmán Sütőipar (Ipari Szakkönyvek) Dr. Schneller Margit Sütőipari fehértermékek (Ipari Szakkönyvek) Werli József Sütőipari gépek (Ipari Szakkönyvek) Tasnádi Endre Sütőipari gépek (Szakmunkástankönyv) Tasnádi Endre Modern gépek sütődéinkben (1994) Vitális Dezsőné Sütőipari technológia I—II. (Szakmunkástankönyv) Molnár Tibor Vállalkozói, jogi és gazdasági ismeretek (1993) Roger Auzet Pains decores et pieces artistiques 2001/41. szám

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes